РЕШЕНИЕ НА КОМИСИЯТА
от 20 юни 2008 година
за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
(нотифицирано под номер C(2008) 2775)
(текст от значение за ЕИП)
(2008/547/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на България и Румъния, и по-специално глава 4, раздел Б, буква е), първа алинея от приложение VI към него,
като има предвид, че:
(1)
С Акта за присъединяване на България и Румъния за България бяха предвидени преходни периоди за привеждане в съответствие на някои млекопреработвателни предприятия с изискванията на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1).
(2)
Допълнението към приложение VI към Акта за присъединяване е изменено с решения на Комисията 2007/26/ЕО (2), 2007/689/ЕО (3), 2008/209/ЕО (4) и 2008/331/ЕО (5).
(3)
България предостави гаранции, че едно млекопреработвателно предприятие е завършило процеса на модернизиране и понастоящем е в пълно съответствие със законодателството на Общността. На посоченото предприятие е разрешено да получава и преработва неотговарящо на изискванията сурово мляко. Следователно това предприятие следва да бъде включено в списъка в глава I на допълнението към приложение VI.
(4)
Поради това допълнението към приложение VI към Акта за присъединяване на България и Румъния следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В глава I на допълнението към приложение VI към Акта за присъединяване на България и Румъния се прибавя следният текст:
„1.
BG 1312002 „Милк Груп“ ЕООД с. Юнаците“.
Член 2
Адресати на настоящото решение са държавите-членки.
Съставено в Брюксел на 20 юни 2008 година.